Številka: 351-0020/2017

Datum: 10.12.2020

|  |  |
| --- | --- |
| **Naslov:** | **Predinvesticijska zasnova projekta Športni kompleks Koroški plezalni center in Park jezero in** **Investicijski program projekta Športni kompleks Koroški plezalni center in Park jezero**  |
|  |  |
| **Predlagatelj:** |  Župan Občine Prevalje |
|  |  |

**Obrazložitev:** Projekt Športni kompleks Koroški plezalni center in Park jezero obravnava investicijsko namero Občine Prevalje s ciljem izgradnje plezalnega centra, ki bo omogočal izvedbo težavnostnega, hitrostnega in balvanskega plezanja ter izvedbo tekmovanj na najvišji državni ravni. Posebnost dvorane bo zunanja plezalna stena, ki bo dostopna tudi izven delovnega časa objekta in bo nudila prostor za športno preživljanje prostega časa mladih. Športni kompleks bo povezan z osnovno šolo, športnim parkom in Parkom jezero, ki se bo na vzhodni strani navezal na Dom starejših in bo nudil prostor za druženje in izobraževanje vseh generacij. Park jezero bo večji javni prostor namenjen sprostitvi, druženju, stiku z naravo in promociji bralne značke in sodobne tehnologije. V Parku jezero bodo predstavljene sodobne tehnologije, ki podpirajo izobraževalne aktivnosti, bralno kulturo, pogled v vesolje. Z načrtovano investicijo se uredi zeleno področje, ki vsebinsko poveže športne in izobraževalne vsebine s stanovanjskim predelom ter ponudi krajanom površine za kakovostno preživljanje prostega časa hkrati pa izboljša športno, kulturno in turistično ponudbo kraja.

Vrednost projekta je ocenjena na 4,8 mio EUR brez DDV oziroma 5,9 mio EUR z DDV. Pri tem Občina Prevalje namerava za pokrivanje investicijskih stroškov črpati nepovratna sredstva Eko sklada in Fundacije za šport (0,6 mio EUR) in kandidirati za sredstva Ministrstva za izobraževanje, znanost in šport (3,3 mio EUR), lastni delež Občine Prevalje je ocenjen na 2,0 mio EUR.

Projekt je razdeljen na dva investicijska sklopa, začetek gradnje plezalnega centra je predviden junija 2021, zaključek oktobra 2022, začetek gradnje hiše v Parku jezero septembra 2021, zaključek ureditve celotnega parka pa septembra 2023.

**Predlog sklepa:**

|  |  |
| --- | --- |
|  | **Občinski svet Občine Prevalje sprejeme dokument Predinvesticijska zasnova projekta Športni kompleks Koroški plezalni center in Park jezero.****Občinski svet Občine Prevalje sprejeme dokument Investicijski program projekta Športni kompleks Koroški plezalni center in Park jezero.****Občinski svet pooblašča župana Občine Prevalje za potrditev sprememb vezanih na uskladitve in dopolnitve dokumenta predinvesticijske zasnove in dokumenta investicijskega programa za projekt Športni kompleks Koroški plezalni center in Park jezero, ki so potrebne za prijavo oziroma postopke pridobivanja nepovratnih sredstev in zagotavljanje virov financiranja projekta.** |

Župan Občine Prevalje

dr. Matija Tasič